12.5.2023
(15)
ET
Euroopa Liidu Teataja
L 127/3
Kahju jätkumise või kordumise tõenäosuse hindamise seisukohast oluliste suundumuste uurimine hõlmas ajavahemikku alates 1. jaanuarist 2018 kuni läbivaatamisega seotud uurimisperioodi lõpuni (edaspidi „vaatlusalune periood“). 2.
UURIMISALUNE TOODE, VAATLUSALUNE TOODE JA SAMASUGUNE TOODE
2.1.
Aegumise läbivaatamise ja osalise vahepealse läbivaatamise käigus käsitletud uurimisalune toode (16)
Uurimisalune toode on eriti tugev polüesterlõng, mis on jaemüügiks pakendamata, sh monofilament joontihedusega alla 67 detsiteksi (välja arvatud õmblusniit ja Z-keeruga mitmekordne (korrutatud) ja komplekslõng, mis on ette nähtud õmblusniidi tootmiseks, valmis värvimiseks ja viimistlemiseks, lõdvalt keritud augustatud plastpoolile), mis praegu kuulub CN-koodi ex 5402 20 00 (TARICi kood 5402 20 00 10) alla (edaspidi „uurimisalune toode“).
CN- ja TARICi koodid on esitatud üksnes informatsiooniks ja tariifne klassifikatsioon võib hiljem muutuda.
(17)
Eriti tugevat polüesterlõnga kasutatakse mitmesugusel otstarbel, näiteks rehvivööde, laia kanga, turvavööde, turvapatjade, nööride ja võrkude tootmisel ning mitmel tööstuslikul otstarbel. 2.2.
Vaatlusalune toode
(18)
Aegumise läbivaatamise ja osalise vahepealse läbivaatamise vaatlusalune toode on Hiinast pärit uurimisalune toode. 2.3.
Samasugune toode
(19)
Uurimised näitasid, et järgmistel toodetel on samasugused põhilised füüsikalised, keemilised ja tehnilised omadused ning samasugused põhilised kasutusotstarbed: — vaatlusalune toode; — uurimisalune toode, mida toodetakse ja müüakse Hiina siseturul, ning — uurimisalune toode, mida liidu tootmisharu toodab ja müüb liidu turul.
(20)
Neid tooteid käsitatakse seepärast samasuguste toodetena alusmääruse artikli 1 lõike 4 tähenduses. 3.
AEGUMISE LÄBIVAATAMISEGA SEOTUD UURIMINE
3.1.
Huvitatud isikud ja väljavõtteline uuring (21)
Aegumise läbivaatamise algatamise teates kutsus komisjon huvitatud isikuid uurimises osalemiseks komisjoniga ühendust võtma.
Peale selle andis komisjon aegumise läbivaatamise algatamisest eraldi teada taotluse esitajale, teadaolevatele liidu tootjatele, Hiina tootjatele, importijatele ja teadaolevalt asjaga seotud liidu kasutajatele ning Hiina ametiasutustele ja kutsus neid üles uurimises osalema.
(22)
Kõigile huvitatud isikutele anti võimalus esitada uurimise algatamise kohta märkusi ning taotleda komisjonilt ja/või kaubandusmenetlustes ärakuulamise eest vastutavalt ametnikult enda ärakuulamist.
(23)
Komisjon andis algatamisteates teada, et ta võib teha huvitatud isikute väljavõttelise uuringu kooskõlas alusmääruse artikliga 17.
3.1.1.
Liidu tootjate väljavõtteline uuring
(24)
Komisjon teatas aegumise läbivaatamise algatamise teates, et on moodustanud liidu tootjatest esialgse valimi.
Valimi moodustamisel lähtus komisjon toote tootmis- ja müügimahtudest, võttes arvesse nende geograafilist asukohta.
Valimisse kuulus kolm liidu tootjat.
Valimisse kaasatud liidu tootjate arvele langes rohkem kui 50 % samasuguse toote hinnangulisest kogutoodangust ELis ja hinnangulisest kogumüügimahust ELis.
Kooskõlas alusmääruse artikli 17 lõikega 2 palus komisjon huvitatud isikutel esitada esialgse valimi kohta märkusi.
Ükski huvitatud isik ei esitanud märkusi esialgse valimi kohta, mis kinnitati lõpliku valimina.
Valim on liidu tootmisharu suhtes representatiivne.